OzLabs/hebrew-wiki-articles huggingface dataset:
פאג (גבינה)

גבינת פאג או גבינת האי פאג (בקרואטית: Paški sir) היא סוג קרואטי של גבינת חלב כבשים קשה בטעמים מובהקים שמקורה באי האדריאטי פאג. היא נחשבת בדרך כלל למפורסמת ביותר מבין כל הגבינות המיוצרות בקרואטיה וניתן למצוא אותה גם בשווקים רבים מחוץ למדינה.

== היסטוריה ==
ב-1774 כתב סופר המסעות אלברטו פורטיס, בדרכו לדלמטיה, על מוצרי האי פאג, כולל מלח ים, דבש מרווה, צמר וגבינת פאג. עד תחילת המאה ה-20 היו לתושבי פאג בקתות אבן יבשה משלהם, בהן חלבו את הכבשים והכינו גבינת פאג. בתי האבן הללו היו מעוטרים בגבעונים ובקנים מהשדות הסמוכים, הבקתות נבנו מחוץ לעיר על הגבעות הסלעיות שמעל כרי המרעה. רוב שטחי המרעה ממוקמים עד היום בחלקים ההרריים של האי וניתנים לזיהוי על ידי קירות האבן היבשה המקיפים אותם. מרחוק, חומות האבן המורכבות דומות לתחרת האי פאג המפורסמת (paška čipka) כשהן חוצות את הפסגות הסלעיות. מבחינה היסטורית, לא הייתה בעלות פרטית כלשהי על שטחי המרעה בזמנו והכבשים רעו בחופשיות על כל האדמה.

עם הזמן הפכו שטחי המרעה אט אט לבעלות פרטית. אז הרועים חזרו לעיירות ובקתות האבן שלהם הפכו לבתי מרעה. כאשר רועי צאן יצאו אל שטחי המרעה כדי לטפל בכבשים שלהם, הנשים קיבלו על עצמם את התפקיד של יצרניות הגבינות. גבינת הפאג קיבלה לאט, אבל בהתמדה, חשיבות לא רק כמזון למקומיים, אלא גם כסחורה לשיווק ברחבי קרואטיה וכך הפכה גבינת הפאג למקור הכנסה חשוב לתושבי הכפר והאי.

== תהליך ייצור ==
לאי פאג מסורת ארוכה של ייצור גבינות וחקלאות והוא האי המחורץ ביותר בים האדריאטי, המספק תנאים מושלמים לייצור גבינה. הנוף המזרחי של האי פאג נשלט על ידי רכס ההרים מכיוון היבשת, הולביט. בפסגות המושלגות הללו מצטבר אוויר חם וגם קר ובמיוחד בחורף, שמוליד את הפאג בורה (רוח). זוהי רוח חזקה, קרירה ויבשה שצוברת כוח כשהיא נושבת ונופלת במורדות הדרומיים של ולביט אל הים השקט שמתחתיה. לאחר מכן הבורה מתייבשת והופכת לאבק מלח יבש, שאותו היא מפזרת על כל האי פאג, והופכת אותו ללבן ולמלוח. בתנאים אלה על הגבעות הסלעיות של פאג, קיימים רק מיני צמחים עמידים וארומטיים ששורדים.<ref>[https://www.hudin.com/the-joy-of-paski-sir/ "The joy of Paški sir"], Hudin.com, July 2011</ref> הידועה והיקרה ביותר היא המרווה הריחנית של פאג. ישנן מושבות רבות של הצמח הפרחוני הסגול זהה המעטרות את אבן הגיר הלבנה והטהורה בחודש מאי, וממלאות את האוויר בניחוחם.
גבינת פאג בחנות קמעונאית
על צמחייה מלוחה וארומטית כל כך, רועה בחופשיות סוג הכבשים האוטוכטוני של פאג, ומעניק לכבשים המקומיות איכויות וטעם ייחודיים בחלב שלהן, אשר מחלחל לטעמה של גבינת פאג.

== תעודה ==
היצרנים העיקריים של גבינת פג התאגדו כדי ליצור עמותה במטרה להשיג כינוי מקור מוגן (PDO) לגבינת פאג. הנציבות האירופית העניקה את הסמכת הכינוי ב-25 בנובמבר 2019.<ref></ref> ה-PDO מטיל תנאים מחמירים של טכניקות ייצור וגם לגבי המקור המסוים של מוצרי הבסיס אשר יבטיח שגבינת פאג תישאר מוצר של פאג.

== קישורים חיצוניים ==

* [http://www.foodista.com/food/BV5J8KMV/paski-sir-cheese "גבינת פאשקי סיר"], פודיסטה, 9 ביולי 2011
* [https://gligora.com/ "סיראנה גליגורה"]
* [https://www.hudin.com/the-joy-of-paski-sir/ "השמחה של פאשקי סיר"], Hudin.com, 11 ביולי 2011
* [https://www.paskasirana.hr/ פאשקה סיראנה]

== הערות שוליים ==

קטגוריה:המטבח הקרואטי
קטגוריה:גבינות כבשים
ג'ולייט דניאל

ג'ולייט דניאל ורדן (באנגלית: Juliette Danielle Worden; נולדה ב-8 בדצמבר 1980) היא שחקנית אמריקאית המוכרת בזכות גילום דמותה של ליסה, מושא אהבתו של ג'וני בסרט "החדר".

== קריירת משחק ==
=== החדר ===
דמותה של ליסה בסרט "החדר" מגולמת על ידי ג'ולייט דניאל
דניאל הייתה השחקנית הראשית, יחד עם טומי ויזו בסרט הפולחן "החדר", בו היא גילמה את דמותה של ליסה, ארוסתו של ג'וני (ויזו). במקור, היא נבחנה לדמותה של מישל.<ref name=":0"></ref>

הסרט היווה כישלון ביציאתו: הוא נקטל בביקורות ונחשב לכישלון מסחרי. זמן מה לאחר צילומי "החדר", דניאל פרשה ממשחק במטרה להתמקד בקריירה אחרת. למרות זאת, במהלך השנים הסרט זכה למעמד של סרט פולחן לאור הקרנתו החוזרת והנשנית בהקרנות ליליות. בדומה לשחקנים אחרים ששיחקו בסרט, כגון טומי ויזו וגרג ססטרו, דניאל אימצה את ההצלחה שהסרט צבר ולעיתים הגיעה לאותן הקרנות. דניאל פתחה חשבון פייסבוק בו היא מתקשרת עם מעריציה.

השורה האהובה עליה מהסרט היא "תשאיר את התגובות הטיפשיות שלך בכיס שלך" ("Leave your stupid comments in your pocket").<ref name=":0" />

=== חזרה למשחק ===
בשנת 2012 דניאל חזרה לעסוק במשחק. היא שיחקה בסרטים "", "" ו-"Till Morning".

== חיים אישיים ==
מרבית ילדותה, דניאל גדלה ב, פרוור של יוסטון.<ref name=":0" /> בהמשך היא עברה יחד עם אמה ואחותה ללוס אנג'לס בתחילת שנות ה-2000 ושם החליטה להתמקד בקריירת משחק. בשנת 2017, דניאל עברה לסן אנטוניו כדי להיות קרובה למשפחתה.

ב-7 ביולי 2017, דניאל התחתנה עם ג'ו קלארק.

== גילומה ב-"חי בסרט" ==
הסרט "חי בסרט" משנת 2017 בכיכובו של ג'יימס פרנקו, מתאר את יצירת הסרט "החדר" ומבוסס על ספרו של השחקן גרג ססטרו. את דמותה של דניאל גילמה השחקנית , למרות שבריטני ספירס נשקלה לגילום התפקיד.

== פילמוגרפיה ==
{| class="wikitable"
|+
!שנה
!שם הסרט
!דמות
|-
|2002
|Tempus Fugit (סרט קצר)
|סטודנטית
|-
|2003
|החדר
|ליסה
|-
| rowspan="2" |2013
|
|רבקה
|-
|Till Morning (סרט קצר)
|איבי
|-
|2015
|
|אלסי גריי
|-
|2018
|Texas Cotton
|עובדת
|}

== קישורים חיצוניים ==
* 

== הערות שוליים ==

קטגוריה:החדר (טומי ויזו)
קטגוריה:שחקניות קולנוע וטלוויזיה אמריקאיות
קטגוריה:אמריקאיות שנולדו ב-1980
טוויסט (ממתק)

טוויסט הוא חטיף שוקולד ישראלי המיוצר על ידי חברת הממתקים עלית במפעל חטיבת הממתקים הממוקם בנוף הגליל. החטיף עשוי שוקולד, ופל וקרם קרמל. טוויסט נמכר באריזה מעוצבת בפסים צהובים וזהובים, במשקל של 28 גרם.

== היסטוריה ==
המוצר הושק על ידי עלית ב-1961, ונקרא בהשראת ריקוד רוקנרול - טוויסט, שהיה אופנה עולמית בשנות השישים. עד שנות ה-90 יוצר החטיף במפעל עלית ברמת גן בתהליך ידני, רק עם מעבר קו הייצור לנצרת עלית הפך ייצורו לממוכן ללא מגע יד אדם.

במהלך השנים שיווקה עלית מהדורות מיוחדות של החטיף כגון רולדה טוויסט, מיני רולדה אישית טוויסט, גלידה בטעם טוויסט.

== רכיבים ==
שוקולד חלב 38%, קרם קרמל 45%, קמח חיטה (גלוטן), סירופ גלוקוזה, סוכר, שומנים ושמנים מהצומח, מים, אבקת חלב, קמח סויה, מלח, מתחלבים (לציטין לפתית, E-471), חומרי טעם וריח, מתפיחים (E-503II,E-500II), אנזים (פרוטאינזה). מוצקי קקאו בשוקולד החלב הם מינימום 30%.

מקור הקקאו בשוקולד בחוף השנהב.

=== רכיבים אלרגנים ===
גלוטן חיטה, חלב, סויה, ביצים, שומשום, בוטנים, מכיל אגוזים: לוז, אגוזי פקאן, שקדים.
 
עלול להכיל גלוטן שעורה, גלוטן שיפון.

== קישורים חיצוניים ==

* [https://www.elite.co.il/product/טוויסט/ טוויסט], באתר עלית
* 

==הערות שוליים==

קטגוריה:חטיפי שוקולד
קטגוריה:מותגי מזון
קטגוריה:עלית: מוצרים
יהודה רידר

יהודה רידר (1928 - ג' באדר ה'תשע"ג, 13 בפברואר 2013) היה ראש המועצה המקומית הראשון של קריית ארבע. בשנות ה-50 היה מראשי מחתרת ברית הקנאים, וריצה עונש מאסר.

==ביוגרפיה==

נולד בגרמניה ב-1928 למיכאל ואסתר. עלה ארצה ב-1937, והיה מזוהה עם אגודת ישראל. לאחר קום המדינה היה מורה לעולים מתימן במעברת עין שמר, אך בשל טענותיו לכפייה אנטי דתית, אותן שטח מעל דפי העיתונות, הוא פוטר.

בתחילת שנות ה-50 היה מראשי מחתרת ברית הקנאים, והיה אמור להטיל רימון עשן לאולם הכנסת בעת הדיון על גיוס נשים לצה"ל. במאי 1951 נעצר עם שאר חברי המחתרת במעצר מנהלי. הוא הועמד לדין עם שלושת מנהיגי המחתרת הנוספים (בהם הרב מרדכי אליהו, שהמשיך לשמור על קשרי חברות עם רידר), הודה ב-25 סעיפי אישום וב-1952 הוא נידון לשנת מאסר בפועל. ב-1953 נעצר שוב בחשד להטמנת פצצה בבניין משרד החינוך בירושלים, אך שוחרר בערבות לאחר כשבוע מחוסר ראיות שקשרו אותו למעשה.

בשנות ה-70 היה סגן מנהל מחלקת התברואה בעיריית ירושלים.

לאחר כינון מועצה מקומית בקריית ארבע במרץ 1981 מונה לראש המועצה. כיהן בתפקיד עד ספטמבר 1982. שלושה שבועות לאחר מכן נעצר עם שלושה מתושבי היישוב בנסיבות שלא הובררו, ושוחרר בערבות למחרת לאחר ששיתף פעולה בחקירתו.

היה מראשי גוש אמונים, שם נמנה עם קבוצת "לאו"ר" (למען אחי ורעי) שתמכה בעצורי המחתרת היהודית.

נפטר בג' באדר ה'תשע"ג (פברואר 2013) ונקבר בהר המנוחות.

==משפחתו==
בתו נורית נישאה לרב ראובן בן אוליאל, רב היישוב כרמי צור. בנם עמירם בן אוליאל הורשע ברצח בני משפחת דוואבשה בדומא.

==הערות שוליים==

קטגוריה:ראשי מועצת קריית ארבע
קטגוריה:מורשעים בעבירות על רקע אידאולוגי בישראל
קטגוריה:עובדי עיריית ירושלים
קטגוריה:פעילי גוש אמונים
קטגוריה:ישראלים ילידי גרמניה
קטגוריה:אנשי העלייה החמישית
קטגוריה:יהודים הקבורים בהר המנוחות
קטגוריה:ישראלים שנולדו ב-1928
קטגוריה:ישראלים שנפטרו ב-2013
חוות תקוע

חוות פטריות תקוע בע"מ (הוקמה בשנת 1986) היא חברה פרטית העוסקת בגידול, ייבוא ושיווק זני פטריות אקזוטיות וירקות מיוחדים, חלקם מגידול עצמי בחווה וחלקם מייבוא ומרכש מקומי.

בשנותיה הראשונות, עסקה החווה באופן בלעדי בגידול פטריות אקזוטיות, ועם השנים הרחיבה את היצע מוצריה באמצעות ייבוא מוצרים שהוצגו לראשונה לעולם הקולינריה הישראלי.

חוות תקוע היא ספקית חומרי גלם לכלל רשתות השיווק בישראל, לשווקים הפתוחים ולמבחר מסעדות. בחוות תקוע מגדלים פטריות שיטאקי ויער טריות והיא היבואנית הבלעדית בישראל של פטריות שי-מג'י, פטריות מלך היער ושינוקי וכן של אנדיב לבן ואדום.

== רקע היסטורי ==
חוות תקוע הוקמה בשנת 1986 על ידי מירה ויגנסברג ואורן קסלר, זוג עולים חדשים שקבעו את מושבם ביישוב תקוע בגוש עציון.

בשנים הראשונות לשהותה בישראל, עסקה מירה במחקר אודות פעילות מערכת החיסון בקרב חולי סרטן באוניברסיטה העברית בירושלים,<ref name=":0"></ref> במסגרת המחקר נחשפה לממצאי מחקר רבים המצביעים על כך שזני פטריות מאכל מסוימות מעצימים את פעילות המערכת החיסונית הטבעית. באותם ימים, לא גודלו בישראל פטריות אקזוטיות והמעט שהיו זמינות, יובאו כמיובשות.

תובנות אלו הובילו את בני הזוג, קסלר וויגנסברג, להקים את "חוות פטריות תקוע" ולגדל סוגי פטריות שטרם גודלו בישראל.

בראשית הדרך, סיפקה חוות תקוע את תוצרתה למטבחי עילית וירקני בוטיק בלבד. בחלוף השנים, שיתופי הפעולה של חוות תקוע עם שפים בולטים בישראל הגבירו את הביקוש למוצרים נוספים והיצע החווה התרחב לירקות ופירות מיוחדים כמו אנדיב, שאלוט, ג'ינג'ר, אספרגוס, ליים ועוד. בנוסף, שוכללו שיטות גידול הפטריות על ידי יישום תנאי גידול ובקרה בסטנדרטים מדעיים. כמו כן, הוקם בחווה פס ייצור לפטריות מיובשות.<ref name=":0" /> עקב הרחבת היצע המוצרים, שינתה החברה את שמה המסחרי ל"חוות תקוע".

חוות תקוע הייתה הראשונה לגדל בישראל פטריות אקזוטיות כמו שיטאקי ופטריות יער. כמו כן, חשפה את הקהל הקולינארי הישראלי לראשונה למגוון מוצרים שיובאו על ידה באופן בלעדי.

=== מוצרים מיובאים ===
בין השאר, החווה ייבאה ושיווקה לראשונה בישראל את פטריות "מלך היער". השם המסחרי המוכר כיום לסוג פטריה זה נטבע על ידי החווה, על בסיס השם המסחרי האנגלי King Oyster. כמו כן, משווקת החווה לשוק מוצרים ממדינות שונות – פטריות שי-מג'י ושינוקי מהמזרח ואנדיב לבן ואדום מאירופה. מוצרים אלו מיובאים על ידי החווה באופן בלעדי בארץ. כמו כן, מייבאת החווה שורש ג'ינג'ר טרי ובצלצלי שאלוט.

החווה מפעילה מערך מכירות והפצה בפריסה ארצית ופועלת מסחרית מול כלל גורמי הקמעונאות בשוק מוצרי הצריכה: רשתות שיווק ולקוחות קמעונאיים פרטיים כמו גם לקוחות סיטונאיים ושוק מוסדי.

=== רכש ישראלי ===
החווה משווקת תוצרת ישראלית מגוונת כגון, בין השאר:
* תירס מתוק (צהוב ולבן)
* כרוב ניצנים טרי
* אפונת שלג
* ליים
* אספרגוס
* בייבי ברוקולי
* למון גראס
* שורש כורכום טרי - בעונה

== הישגים ופרסים ==
בשנת 2018, זכתה חוות תקוע בפרס 100 המשקים המצליחים בישראל.

== קישורים חיצוניים ==

== הערות שוליים ==

תקוע
קטגוריה:ישראל: חברות פרטיות
קטגוריה:חברות מזון ישראליות
קטגוריה:תקוע
תנוחת לוטוס (תנוחת מין)

[[איור של תנוחת הלוטוס]]
איור של תנוחת הלוטוס ב[[קאמה סוטרה]]
תנוחת לוטוס (באנגלית: lotus position או lotus flower) היא תנוחה מינית במהלכה הגבר חודר אל האישה תוך שהוא יושב בתנוחת הלוטוס הקלאסית.

== היסטוריה ואטימלוגיה ==
=== ביפן ===
התנוחה נכללת בין 48 התנוחות היפניות המסורתיות ומכונה בשם 居茶臼 ו-帆掛 (בתעתיק לעברית: איצ'אוסו והוקאקה)<ref></ref>. כאשר האישה כורכת את זרועותיה סביב צווארו של הגבר נקראת התנוחה 忍び居茶臼<ref></ref><ref></ref> או 唐草居茶臼<ref></ref>. כשהגבר יושב על כיסא או מיטה היא מכונה גם 地藏抱き<ref></ref><ref></ref>.

=== בבודהיזם הטיבטי ===
תנוחת הלוטוס קיימת גם במין הטנטרי <ref></ref> וידועה בשם יאב-יאם (בעברית: אבא-אמא) אשר לקוחה מהבודהיזם הטיבטי ומייצגת את האיחוד הקדמוני של החוכמה (מיוצג על ידי הזכר; אופיה ) וחמלה (מיוצג על ידי הנקבה; פראג'ניה ). השימוש באיחוד המיני כסמל לאיחוד מיסטי התפתח מהמחשבה הטנטרית ההודית, אך הרעיון מעולם לא התקבל במלואו על ידי הבודהיסטים של סין ויפן. בטיבט, תמונות היאב-יאם אינן מיועדות לשימוש כללי אלא מיועדות לצפייה רק על ידי מי שקיבל הדרכה נכונה בנוגע למשמעותן האזוטרית<ref></ref>.

=== בסין ===
התנוחה מתוארת גם בכתבים סיניים עתיקים:

== התנוחה ==
תנוחת הלוטוס מתבצעת כאשר הגבר יושב על משטח כלשהו ומשכל את רגליו בדומה לתנוחת הלוטוס הקלאסית, בעוד האישה יושבת על ירכ<nowiki/>י הגבר כשפניה מופנות אליו ואיבר מינה ממוקם מול איבר המין הזכרי במהלך החדירה דומה לתנוחת הבוקרת <ref></ref>.

== יתרונות ==
תנוחת הלוטוס נחשבת כמועילה בהגעה לאורגזמה נשית, זאת עקב הגירוי המתמיד של הדגדגן במהלך התנוחה<ref></ref>.

== ראו גם ==
* דוגי סטייל

== הערות שוליים ==

קטגוריה:תנוחות מין
קטגוריה:בודהיזם טיבטי
מפלגת הקונגרס הלאומית

מפלגת הקונגרס הלאומית (בהינדי: राष्ट्रवादी कांग्रेस पार्टी; באנגלית: Nationalist Congress Party (NPC)) היא מפלגה פוליטית בהודו, שמרכזה במהאראשטרה.

== היסטוריה ==
מפלגת הקונגרס הלאומית הוקמה ביולי 1999, לאחר ששארד פאוור, פ. א. סנגמה וטריק אנוואר הודחו ממפלגת הקונגרס הלאומי ההודי לאחר שהתנגדו למנהיגת המפלגה החדשה סוניה גנדי בטענה שמנהיג הודו יכול להיות רק מי שנולד בהודו.

ההצלחה האלקטוראלית הגדולה ביותר של המפלגה הייתה במהאראשטרה, בה זכתה המפלגה בבחירות ב-1999 ב-58 מתוך 288 מושבים וחברה לקואליציה עם הקונגרס. הברית בין המפלגות נמשכה גם בבחירות ללוק סבהה ב-2004, כשמפלגת הקונגרס הלאומית הייתה חברה בחזית הפרוגרסיבית המאוחדת בהובלת הקונגרס, והייתה חברה בממשלתו של מאנמוהאן סינג.

הקואליציה של מפלגת הקונגרס הלאומית והקונגרס הלאומי ההודי במהאראשטרה המשיכה להתקיים גם בבחירות ב-2004, בה זכתה המפלגה ביותר מושבים מהקונגרס ושארד פאוור היה ראש השרים, וגם בבחירות ב-2009, בה הייתה מפלגת הקונגרס גדולה יותר וראש השרים מונה מטעמה.

ב-2004 פרש סנגמה מהמפלגה, כשהוא לוקח איתו את סניף המפלגה בצ'האטיסגאר. הוא שב והתאחד עם המפלגה לאחר מכן, אך ב-2012 פרש בשנית לאחר שפאוור הודיע על תמיכה בפרנב מוקהרג'י מועמד הקונגרס לנשיאות הודו, מולו התמודד סנגאמה. ב-2013 הקים סנגאמה את מפלגת העם הלאומית.

באפריל 2023 איבדה המפלגה את מעמד מפלגה לאומית הניתן על ידי ועדת הבחירות של הודו.

ביולי 2023 התפלגה המפלגה בין תומכי המייסד, שארד פאוור, לבין תומכי אג'ית פאוור . בפברואר 2024 קיבלה ועדת הבחירות של הודו את תביעת הפלג בראשות אג'יט פאוור לסמל הבחירות של המפלגה, והגדירה אותה כמפלגה הקונגרס הלאומית ה'אמיתית'. הפלג בראשות שארד פוואר קיבל את השם מפלגת הקונגרס הלאומית - שארדצ'אנדרה פוואר. החלטה דומה קובלה בעקבות כך על ידי יושב ראש האספה המחוקקת של מהאראשטרה.

== תוצאות בחירות ==
{|class="wikitable mw-collapsible mw-collapsed" width="310"
|-
!colspan="4"| הלוק סבהה
|-
! שנה
! מושבים
! שינוי
! מדינות
|-
| 1999
| 
| חדש
| מהאראשטרה (6) מניפור (1) נאגאלנד (1)
|-
| 2004
| 
| 1 
|מהאראשטרה (9)
|-
| 2009
| 
|
| מהאראשטרה (8) נאגאלנד (1)
|-
| 2014
| 
|3 
| מהאראשטרה (4) ביהר (1) לקשאדוויפ (1)
|-
| 2019
| 
| 1 
| מהאראשטרה (4) לקשאדוויפ (1)
|}

{| class="wikitable mw-collapsible mw-collapsed" width="310"
|-
!colspan="4"| האספה המחוקקת של מהאראשטרה
|-
!שנה
! מושבים
! שינוי
!אחוזים
|-
| 1999
| 
| חדש
| 22.60%
|-
| 2004
| 
| 13 
| 18.75%
|-
|2009
| 
| 9 
|16.37%
|-
|2014
| 
| 21 
| 17.24%
|-
|2019
| 
| 13 
| 16.71%
|}

== קישורים חיצוניים ==

* 

* 

== הערות שוליים ==

קטגוריה:הודו: מפלגות
קטגוריה:מהאראשטרה: פוליטיקה
קטגוריה:מפלגות שהוקמו ב-1999
קטגוריה:מפלגות מרכז
שמחה אורן

שמחה אורן (1940 – 24 בנובמבר 2023) היה כדורגלן ישראלי, ששיחק בעמדת הקשר בקבוצת הפועל חיפה.

== ביוגרפיה ==
אורן שנולד ב-1940 גדל במחלקת הנוער של הפועל חיפה. הוא שיחק בבוגרים בין השנים 1957–1964, ונחשב לאחד השחקנים הבולטים בעמדת הקשר בשנים אלו. בקבוצה ביחד איתו שיחקו מספר שחקנים שנחשבים כבולטים בהיסטוריה של המועדון, כגון רובי יאנג, ארנון רוקמן, אורי ויינברג ויצחק אנגלנדר. במשך שבע עונות במדי הפועל חיפה, כבש אורן שבעה שערים מעמדת הקשר. בעונת 1962/1963 נערך משחק גמר גביע המדינה, שהיה בעצם דרבי בין הפועל למכבי חיפה. כבר בדקה השלישית כבש אורן שער שבסוף התברר כשער הניצחון שזיכה את הפועל חיפה בגביע המדינה, שהיה התואר הראשון בתולדות המועדון. לקראת סיום המשחק שמחה נפצע ונשאר לשחק עד סיומו כאשר תחבושת על ראשו.

ב-24 בנובמבר 2023 הלך אורן לעולמו בגיל 83.

==הערות שוליים==

קטגוריה:קשרי כדורגל ישראלים
קטגוריה:כדורגלני הפועל חיפה
קטגוריה:חיפה: כדורגלנים
קטגוריה:ישראלים שנולדו ב-1940
קטגוריה:ישראלים שנפטרו ב-2023
ז'רמינל

חודש ז'רמינל (בצרפתית: Germinal) הוא החודש השביעי בלוח השנה הרפובליקני המהפכני הצרפתי, המקביל לתקופה שבין 21 במרץ ל-19 באפריל בלוח הגרגוריאני. הוא עוקב אחר חודש ונטוז ומקדים את פלוריאל.

חודש זה, שמשמעות שמו הצרפתי היא "נבט", תואם לתקופת השנה בה מתחילה הנביטה בצרפת. השם נקבע על פי דו"ח שהגישה הוועדה האחראית להכנת לוח השנה ב-24 באוקטובר 1793 לוועידה הלאומית. לוח השנה הרפובליקני פג ב-1 בינואר 1806.

יש הסוברים כי מקור השם ז'רמיל מגיע מאגוזי הז'רמיל שנובטים בין בין מרץ לאפריל בגאורגיה, ולפי האמונה הגאורגנית מסמלים את סוף עונת הבצורת וכן עת למלחמה.

בהקשר של המהפכה הצרפתית, ז'רמינל מתייחס לעיתים לנפילתם והוצאתם להורג של ז'ורז' דנטון וקמיל דסמולין, שהתרחשו במהלך ז'רמינל של 1794, ארבעה חודשים לפני הריאקציה התרמידורית שבה רובספייר עצמו הוצא להורג. אירועי ז'רמינל 1794 סימנו את תחילת הסוף של שלטון הטרור.

שם החודש, ז'רמינל, על הקשריו השונים, שימש את אמיל זולא כשם לרומן נודע על שביתת כורים בצרפת, ז'רמינל. הספר זכה לעיבודים קולנועים רבים.

קטגוריה:חודשים
א. ק. אנטוני

ארקמפביל קורין אנטוני (במלאיאלם: എ.കെ. ആന്റണി; נולד ב-28 בדצמבר 1940) הוא פוליטיקאי הודי שכיהן כראש השרים של קרלה וכשר ההגנה של הודו.

== ביוגרפיה ==
אנטוני נולד ב-28 בדצמבר 1940 בצ'רת'לה שבטרוונקור (היום בקרלה) למשפחה קתולית.

אנטוני קיבל תואר ראשון באומנות ובמשפטים, ובמהלך לימודיו היה מעורב בתנועת הסטודנטים של הקונגרס הלאומי ההודי בקרלה. ב-1966 היה אנטוני לנשיא תנועת הנוער. עם הפיצול בתנועת הקונגרס ב-1969, הצטרף אנטוני לקונגרס (R) בהובלת אינדירה גנדי.

ב-1970 נבחר אנטוני לראשונה לאספה המחוקקת של קרלה.

בבחירות שנערכו בקרלה במרץ 1977 נצחה מפלגת הקונגרס, וקנות' קרונקראן הושבע כראש השרים מטעמה, אך הוא נאלץ להתפטר עקב פרשיית רג'אן , בה עונה למוות פ. רג'אן במהלך מצב החירום בהודו והאחריות נפלה על קנות', שכיהן כשר הפנים של קרלה באותה תקופה. אנטוני נבחר להחליף אותו, וב-25 אפריל 1977 הושבע לראש השרים של קרלה.

בינואר 1978 התפצלה מפלגת הקונגרס בשאלת התמיכה באינדירה גנדי. אנטוני חבר לקונגרס הלאומי ההודי (U) , פלג שהתנגד לאינדירה ונותר לכהן כראש השרים של קרלה עד אוקטובר 1978, אז התפטר כמחאה על החלטת וועדת הבחירות של הקונגרס להעניק את תמיכתה לאינדירה גנדי בבחירות ביניים.

ב-1993 נבחר אנטוני לרג'יה סבהה ושימש כשר לאספקה אזרחית למשך שנה ב-1994 בממשלת פ. ו. נרסימהה ראו, אך התפטר בעקבות שערורייה.

במרץ 1995 חזר אנטוני לכהן באספה המחוקקת של קרלה ולמשרת ראש השרים, שוב לאחר התפטרותו של קנות' קרונקראן , שהסתבך בפרשת שחיתות. בבחירות בקרלה ב-1996 הפסידה מפלגת הקונגרס, ואנטוני היה למנהיג האופוזיציה.

בבחירות לאספה המחוקקת של קרלה ב-2001 ניצחה מפלגת הקונגרס בראשות אנטוני, והוא שב לכהן כראש השרים. בעקבות הבחירות ללוק סבהה ב-2004, בהם לא זכתה הקונגרס במושב אחד בקרלה, נאלץ אנטוני להתפטר מתפקידו כראש השרים.

ב-2005 נבחר אנטוני בשנית לרג'יה סבהה, ובאוקטובר 2006 צורף לממשלת מאנמוהאן סינג כשר ההגנה. הוא כיהן בתפקיד עד תום ממשלת סינג השנייה ב-2014, כשהוא אחד משרי ההגנה בעלי הכהונה הארוכה ביותר בהודו.

בבחירות לרג'יה סבהה באפריל 2022 הודיע אנטוני כי לא יתמודד לכהונה נוספת ברג'יה סבהה.

== חיים אישים ==
ב-17 במרץ 1985 נישא אנטוני לאליזבת', ולהם שני בנים.

אנטוני הוא אתאיסט.

== קישורים חיצוניים ==

== הערות שוליים ==

קטגוריה:שרי ההגנה של הודו
קטגוריה:ראשי ממשלות המדינות והטריטוריות של הודו
קטגוריה:חברי הרג'יה סבהה
קטגוריה:קרלה
קטגוריה:ילידי 1940
קטגוריה:ראשי שרים מטעם הקונגרס הלאומי ההודי
קטגוריה:שרי ממשלות מאנמוהאן סינג
שקרים חולפים

שקרים חולפים היא סדרת דרמה קומית ספרדית בהפקת פדרו אלמודובר ואחיו אגוסטין אלמודובר.<ref></ref> הסדרה המשודרת בטלוויזיה ובאינטרנט נוצרה עבור רשת SkyShowtime האמריקאית. הסדרה הופקה על ידי חברת ההפקות אל דסאו (בספרדית: El Deseo) השייכת לאחים אלמודובר. בין השחקנים הראשיים בסדרה: אלנה אניה, פילאר קסטרו, הוגו סילבה, קים גוטיירס ומריה בוטו.<ref></ref>

הפרק הראשון יצא בהקרנת בכורה ב-SkyShowtime ב-9 באוקטובר 2023.

== עלילה ==
לוסיה (אלנה אניה) היא אשת קריירה אמביציוזית, מנהלת בחברת טיפולים אסתטיים. הפרק הראשון נפתח בשיא הצלחתה לכאורה: היא אמורה לקבל קידום בעבודתה להפוך למנכ"לית החברה. כאשר מתגלה כי הודלף מידע סודי לחברה המתחרה, היא מואשמת בריגול תעשייתי ומפוטרת מעבודתה. לוסיה חוששת לאבד את כל מה שעבדה עבורו, מסתירה את ההאמת מקרוביה, ובעיקר בן זוגה, ונקלעת למבוך שקרים ממנו היא אינה מצליחה לצאת ומסתבכת עוד יותר.

== ליהוק ==
=== שחקנים ראשיים ===
* אלנה אנאיה - לוסיה גיז'רו
* פילאר קסטרו - מאיטה, חברתה הטובה של לוסיה ו"שותפתה לפשע"
* הוגו סילבה - בסיליו בראבינו בואה, בן זוגה של לוסיה
* קווים גוטיירז - סנטי, קולגה של לוסיה שמתמנה לתפקיד שהיא אמורה הייתה לקבל בעקבות פיטוריה של לוסיה

=== שחקני משנה ===
* מריה בוטו - פטרישיה, גרושתו של בסיליו ואם שני בניו
* פדרו קזבלן - ריקרדו (פרקים 1+2)
* אסטפניה דה לוס סנטוס - לורה (פרקים 1+2)
* מריה לאון - בת דודתה של לוסיה (פרק 1)
* ג'וליאן לופז -בלש (פרקים 2+3)
* סוזי סאנצ'ס - כרמן בואה, אימו של בסיליו וחמותה העתידית של לוסיה
* מריונה טרס - נטליה
* חורחה מוטוס - אוליבו בראבינו (בנו הבכור של בסיליו בראבינו בואה, בן זוגה של לוסיה)
* אנצו פרז - טלמו בראבינו (בנו הצעיר בסיליו בראבינו בואה, בן זוגה של לוסיה)

== הפקה ==
ב-23 בינואר 2020, יצאה הודעה רשמית של אל דסאו, חברת ההפקה של פדרו ואגוסטין אלמודובר ושל חברת Viacom International Studios על הפקה מתוכננת של סדרת טלוויזיה בת 8 פרקים בשם Mentiras Pasasas שנכתבה על ידי שנכתבה על-ידי נרי קסטרו ובלנקה אנדרס גומז.<ref></ref> הפרויקט הוא סדרת הטלוויזיה הראשונה שהופקה על ידי חברת ההפקה אל דסאו מאז הופקה הסדרה Mujeres, ששודרה ב-La 2, ערוץ הטלוויזיה הציבורי בספרד, בשנת 2006.<ref></ref> בשנת 2022, פליקס סברוסו אישר בפודקאסט שלו הנקרא "¡Ay, la Caneli!" שהוא עובד בהפקת הסדרה ושהצילומים יתחילו בחודש מאי באותה שנה.<ref></ref><ref></ref>

== הפצה ==
לאחר שאושר באופן רשמי שהחלו הצילומים לסדרה, פורסם שחברת הזרמת המדיה האמריקאית פרמאונט+ תהיה אחראית על הפצת הסדרה.<ref></ref> ב-5 בספטמבר 2023 חברת SkyShowtime הודיעה כי הקרנת הבכורה של הסדרה תהיה ב-9 באוקטובר 2023, ופרק חדש יופץ אחת לשבוע בימי שני.<ref></ref> ב-20 בספטמבר 2023 חברת SkyShowtime פרסמה את הפוסטר והקדימון של הסדרה.<ref></ref>

==קישורים חיצוניים==

== הערות שוליים ==

קטגוריה:סדרות טלוויזיה
קטגוריה:סדרות טלוויזיה ספרדיות
שלמה אביטבול

חתימתו
רבי שלמה אַבִּיטְבּוֹל (ה'ת"ק, 1740 - ה'תקע"ח, 1818) היה פוסק הלכה ופייטן, אב בית הדין ורבה של צפרו בתחילת המאה התשע עשרה. מחבר הפיוט המפורסם יפה ותמה.
==ביוגרפיה==
נולד לרב מימון אביטבול בשנת ה'ת"ק - 1740, בעיר צפרו שבמרוקו. בילדותו למד אצל אביו שהיה תלמיד של רבי שמואל אלבז מהעיר פאס. בהמשך למד והוסמך לרבנות אצל רבי שאול ישועה אביטבול מחבר הספר 'אבני שיש', ורבי אליהו הצרפתי מפאס.<ref name=":0"></ref> בהמשך התמנה לדיין בבית הדין בצפרו, בראשות רבו רבי שאול ישועה.<ref></ref>

לצד לימודיו התורניים עסק גם במסחר, ותמך ביתומים ואלמנות. בהמשך התמנה לגזבר הצדקה וגבה כספי צדקה עבור עניים ותלמידי חכמים בעיר צפרו ובערים נוספות.

בימיו היו בעיר שני תנורים מרכזיים לאפיית לחם ששמשו את כלל הציבור, ונודע לו כי צעירים ערבים מטרידים את בנות היהודים המגיעות לאפות את פתם, ולפיכך פעל כדי להקים תנור נוסף בתוך המלאח בצפרו.

בשנת 1790 התמנה מולאי יזיד לשליט מחוז פאס, החריב את בתי הכנסת וגירש את יהודי העיר ממנה. בעקבות כך פעל הרב אביטבול כדי לקלוט את יהודי פאס בעיר צפרו ולסייע להם.

בשנת 1792 שלח אגרת ליהודי דדש במדבר סהרה בה חיזק אותם על אומץ רוחם להילחם בגויים שבאו להרגם (האגרת בכתב ידו נמצאה באוסף הרב יעקב משה טולידאנו).<ref name=":0" />

נולדו לו כמה בנים, המפורסם שבהם הוא רבי עמור אביטבול - אב בית הדין ורבה של צפרו.

נפטר בשנת ה'תקע"ח (1818).

==פיוטים שחיבר==
הרב אביטבול נודע כפייטן וכבעל ידע רב בפסוקי התורה אותם שיבץ בפיוטים שחיבר,<ref></ref> וביניהם:
* יפה ותמה תורה תמימה - פיוט שזכה לתפוצה רבה.
* ה' אדוני מה אדיר שמך (שיר ידידות 193)
* דודי למה תישן (שם 64)
* מלך רם יחיד מושל בתחתית ועליה (שם 193)

==חיבוריו==
* שו"ת 'מנחת העומר', תשובות שלו ושל בנו הרב עמור, ראה אור בשנת 1950.<ref></ref>
* חידושים על התנ"ך ועל דברי חז"ל מובאים בספר 'חידושים וביאורים' מאת הרב ציון תורג'מן.
* פירוש להגדה של פסח, ראה אור גם הוא על ידי הרב ציון תורג'מן.
* פירושים על המגילות, קיימים בכתב יד וטרם ראו אור.
* ספר 'חזיונות לילה ובו חלומות שחלם וייחס להם חשיבות תורנית, ספר זה לא ראה אור.<ref></ref>

== הערות שוליים ==

קטגוריה:רבנים מרוקאים
תאילנדים

תאילנדים (בתאית: ชาวไทย) הם הקבוצה האתנית הדומיננטית במרכז תאילנד ובדרום תאילנד. התאילנדים דוברים שפות במשפחת השפות סוכותאי (השפה של מרכז תאילנד והשפה של דרום תאילנד ).<ref></ref>

רובם המכריע של התאילנדים המודרניים הם בודהיסטים המשתייכים לזרם הבודהיסטי טהרוואדה.

מדיניות הממשל התאילנד בסוף שנות ה-30 ותחילת שנות ה-40 של המאה ה-20 הובילה בהצלחה את ההטמעה התרבותית הכפויה של קבוצות אתנו-לשוניות שונות בחברה התאילנדית, ובעקבות השינויים הללו כיום המונח "תאילנדים" נוטה להתייחס לכלל אוכלוסיית תאילנד, במקום רק לקבוצה מסוימת בחברה התאילנדית.

== גאוגרפיה ודמוגרפיה ==
פחות מעשר אלף}}
רוב התאילנדים חיים כיום בתאילנד, אם כי ניתן למצוא תאילנדים רבים גם בחלקים אחרים של אזור דרום-מזרח אסיה. בסביבות 51 עד 57 מיליון תאילנדים חיים בתאילנד לבדה.<ref name="ciafactbook"></ref> ריכוזי אוכלוסייה העיקריים של הקהילות התאילנדיות מחוץ לתאילנד כוללות את ארצות הברית, סין, לאוס, טאיוואן, מלזיה, סינגפור, קמבודיה, מיאנמר, קוריאה הדרומית, גרמניה, הממלכה המאוחדת, קנדה, אוסטרליה, שוודיה, נורווגיה, לוב ואיחוד האמירויות הערביות.

== תרבות וחברה ==
ניתן גם לחלק את התאילנדים למספר תתי-קבוצות אזוריות. התרבות המודרנית של מרכז תאילנד היא זו שהפכה עם השנים לתרבות הדומיננטית ביותר בקרב התאילנדים בשל המדיניות הרשמית של הממשל התאילנדי אשר נועדה להטמיע ולאחד את כל האוכלוסייה התאילנדית.

תרבות ילידית ייחודית לתאילנדים כוללת בין היתר את אמנות הלחימה העתיקה של האגרוף התאילנדי (มวยไทย), ריקודי עם תאילנדים , מאקרוק (שחמט תאילנדי), ליקאי (תיאטרון עממי תאילנדי) ונאנג יאי (סוג של תיאטרון צלליות).

== דת ==
התאילנדים מהווים את הקבוצה האתנו-לשונית השנייה בגודלה מתוך כלל האוכלוסייה הבודהיסטית בעולם.<ref name="PewDec2012"></ref> רובם המכריע של התאילנדים המודרניים (בסביבות 90 אחוזים) הם בודהיסטים המשתייכים לזרם הבודהיסטי טהרוואדה, והמנהגים הדתיים שלהם מהווים חלק חשוב בזהות האתנית שלהם.

רבים מהתאילנדים נוטים גם להאמין באסטרולוגיה, נומרולוגיה, וקמעות (אשר לעיתים רבות מכילים תמונות של נזירים נערצים).

== קישורים חיצוניים ==

==הערות שוליים==

*
אורביטר k1

אורביטר k1 על מסילת שיגור
אורביטר K1 הוא כטב"ם מסוג חימוש משוטט אשר פותח ומיוצר על ידי חברת אירונאוטיקס הישראלית.

האורביטר K1 נבנה על תשתית כטב"ם הדגל של אירונאוטיקס – האורביטר 2. לשני הכטב"מים תשתיות זהות של אוויוניקה, שליטה ובקרה ומבנה גוף דומה. לאורביטר K1 יכולת שהייה באוויר של עד שעתיים, הוא נושא מצלמה בעלת יכולות צילום יום ולילה, וראש קרבי של 3 ק"ג חומר נפץ. בהתאם למיקום ספציפי של מטרה, האורביטר K1 משוגר לאוויר, מגיע לאזור הרצוי ומסוגל לתקוף את המטרה – בין אם היא נייחת ובין אם היא בתנועה. אפשרות נוספת היא לשגר אותו לאזור מסוים ללא נקודת ציון ספציפית, ובמקרה זה הוא יודע לסרוק את האזור, לאתר בעצמו את המטרה ולבצע תקיפה. שלא כמו כלים משוטטים אחרים, במידה שלא מתבצעת תקיפה, ניתן להחזיר ולהנחית אותו בבסיס האם, בעזרת המצנח שהוא נושא עמו.

== פעילות ==
בתלונה שהוגשה למשרד הביטחון נטען כי משלחת של אירונאוטיקס ערכה ביולי 2017 הדגמה חיה של יכולות התקיפה של האורביטר K1 במהלך ביקור עסקי בבאקו, בירת אזרבייג'ן. מפעילי הנשק סירבו לתקוף עמדה של הצבא הארמני בנגורנו קרבאך, כפי שדרשו נציגי הצבא האזרי, על כן נאלצו בכירי המשלחת לחמש ולהטיס את שני הכטב"מים בכוחות עצמם. המנהלים החטיאו את מטרותיהם, אך בהתייחסות של בכיר בצבא הארמני נטען כי שני חיילים נפצעו בתקרית. החברה הכחישה את הנטען בתלונה.

ב-29 באוגוסט 2017, בעקבות חקירת משרד הביטחון, הקפיא אגף הפיקוח על היצוא הביטחוני (אפ"י) את רישיונות השיווק והייצוא על דגם זה של החברה באזרבייג'ן, צעד שמסכן חוזה קיים של החברה עם אזרבייג'ן, ששוויו מוערך ב-20 מיליון דולר. בפברואר 2019 ביטל משרד הביטחון את התליית הרישיון.

בדצמבר 2021 הגישה המחלקה הכלכלית בפרקליטות המדינה כתב אישום נגד החברה ושלושה מבכיריה בגין עבירה על חוק הפיקוח על יצוא ביטחוני.

באוגוסט 2023 פרסמה הזרוע הצבאית של חמאס תיעוד של הכלי אשר לטענתם הופל מעל שמי עזה.<ref></ref>

== ראו גם ==
* אורביטר 4

== קישורים חיצוניים ==
* [https://aeronautics-sys.com/systems/orbiter-1k/ אורביטר k1] באתר אירונאוטיקס.

== הערות שוליים ==

קטגוריה:אירונאוטיקס
קטגוריה:כלי טיס בלתי מאוישים ישראליים
גוגה אשכנזי

גוגה אשכנזי (בקזחית: Гауһар Еркінқызы Берқалиева; נולדה ב-1 בפברואר 1980), היא אשת עסקים קזחית.

== רקע ==
אשכנזי היא אשת עסקים ואשת חברה קזחית, המייסדת והמנכ"לית של קונצרן הנפט והגז הקזחי: MunaiGaz Engineering Group. מאז שנת 2012, היא עומדת בראש לייבל האופנה Vionnet, שבסיסה במילאנו.<ref name=":1"></ref><ref></ref>

== ביוגרפיה ==
אשכנזי נולדה בשם גאוכר ירקינובנה ברקלייבה במחוז ז'אמבול, ברפובליקה הסובייטית הסוציאליסטית הקזחית וגדלה במוסקבה. אביה, המהנדס ירקין ברקלייב, היה חבר בוועד המרכזי של המפלגה הקומוניסטית תחת מיכאיל גורבצ'וב. לאמה, סול, יש תואר אקדמי גם בהנדסה וגם ברפואה. יש לה אחות, מרואט, המבוגרת ממנה ב-10 שנים.<ref name=":2"></ref>

לאחר התפרקות ברית המועצות ב-1991, משפחתה חזרה לקזחסטן. להוריה היה חשוב שהיא תקבל חינוך ברמה גבוהה, וכשהייתה בת 12 הם שלחו אותה ללימודים בפנימייה באנגליה.<ref></ref> היא למדה בבית הספר בקסווד במזרח סאסקס ולאחר מכן בבית הספר סטו, והושעתה מהלימודים לאחר שנתפסה מתנשקת עם ילד.<ref name="standard2010">Slater, Lydia (3 June 2010)</ref> לאחר מכן היא למדה בבית הספר לרוגבי, שם השיגה ציונים טובים מאוד. היא למדה במכללת סומרוויל, אוקספורד, וסיימה את לימודיה ב-2001 עם תואר בהיסטוריה וכלכלה מודרנית.<ref name=":0"></ref>

== קריירה ==
לאחר שעזבה את אוקספורד, עבדה אשכנזי בחברות בנקאות להשקעות, בהן מריל לינץ' ומורגן סטנלי בלונדון ו־ABN AMRO בהונג קונג.<ref name=":2" />

בשנת 2003 הקימה אשכנזי את קבוצת MunaiGaz Engineering ביחד עם אחותה מרואט. החברה בונה תחנות מדחס לצנרת גז ופעולות מינהור עבור רשתות שירות ומפעלי טורבינות גז ודיזל.

אשכנזי השתלטה על חברת ויונט בשנת 2012. לטענתה, היא חייתה שנה באיטליה של למדה אמנות, עיצוב, אופנה ואיטלקית.<ref name="harpers"></ref>

אשכנזי גם חברת מועצת המנהלים של קבוצת המיכרות איבנהו גרופ.

== חיים אישיים ==
כשהייתה בת 23 היא נישאה לאמריקני סטפן אשכנזי, שאביו סברין אשכנזי הקים את קבוצת המלונות L'Ermitage בברלי הילס.<ref name=":2" /> בני הזוג נפרדו בשנת 2004 והתגרשו ב-2007, אך היא שמרה על שם משפחתו באיות שונה עקב שגיאת הקלדה בדרכון הרוסי שלה. הוריה שניהם אתאיסטים מושבעים כחברים במפלגה הקומוניסטית, אך אביה הוא מרקע מוסלמי וגוגה יהודייה דרך סבתה מצד האם. מבחינת ההלכה, גוגה מציינת שלא הייתה צריכה להתגייר כדי להינשא לסטפן אשכנזי בטקס יהודי. היא גם מספרת שבארנקה היא נושאת דף מתורה בת 1,200 שנה.<ref name=":1" />

אשכנזי ניהלה רומן מחוץ לנישואים עם המיליארדר טימור קוליבייב, חתנו של נורסולטן נזרבייב שהיה נשיא קזחסטן הראשון<ref name="ft2013"></ref> ולזוג נולדו שני בנים: אדם, יליד 2007 ואלן, יליד 2012. היא מחלקת את זמנה בין מילאנו, שם היא עובדת ב-Vionet, לבין לונדון, שבה מתגוררים ילדיה.<ref name=":2" />

היא חברה קרובה של אישים מוכרים, כמו הנסיך אנדרו, דוכס יורק<ref name=":2" /> הבנקאי נתניאל פיליפ רוטשילד, איל הנדל"ן ניק קנדי, המוזיקאי האנגלי וחבר להקת דוראן דוראן לשעבר ניק רודס ועוד.<ref></ref>

שמה הפרטי, במקור גאוקאר, פירושו יהלום בשפה הקזחית, והפירוש של שם אחותה מרוראט הוא פנינה.

== הערות שוליים ==

קטגוריה:יהודים קזחים
קטגוריה:ילידי 1980
דבלינר

גבינת דבלינר (באנגלית: Dubliner) היא גבינה מתוקה וגרגירית העשויה מחלב פרה מפוסטר,<ref name=":0"></ref> מיושנת מעל שנה.

== מאפיינים וייצור ==
הגבינה מיוצרת על ידי Carbery, הממוקמת במחוז קורק, אירלנד והפכה למפורסמת מאוד גם מחוץ לאירלנד.<ref></ref> מאז 1996, היא משווקת בין-לאומית על ידי Ornua שפירושה באירית "זהב חדש" (לשעבר ה-Irish Dairy Board) תחת תווית השם Kerrygold.<ref></ref> הגבינה נקראת על שם העיר דבלין, אף על פי שהיא מיוצרת כאמור במחוז קורק.<ref name=":0" />

היא שואפת לשלב את החריפות של צ'דר בוגרת עם המתיקות החמאתית של פרמזן.<ref></ref> גבינת דבלינר עשויה להכיל גבישי סידן חומצת חלב טבעיים (Calcium lactate), המופיעים בגבינה כחתיכות לבנות קטנות.
קריגולד דבלינר בחנות

== היסטוריה ==
ג'ון לוסי, חקלאי אירי, יצר גבינה בשם "ארגלן" (Araglen) ב-1990; המטרה שלו הייתה לייצר אלטרנטיבה לגבינת צ'דר שניתן לייצר "באמצעות (בעיקר) ציוד צ'דר קיים, למכירת הגבינה באירופה".<ref name="lucey2011" /> שנה לאחר מכן, Carbery Milk Products חתמה על הסכם למסחור של Araglen.<ref name="lucey2011"></ref> הייצור המסחרי החל ב-1994. חמש שנים מאוחר יותר, היא הוצגה גם בארצות הברית, ועד 2011, יותר מ-40,000 טונות יוצרו למכירה במספר שווקים.<ref name="lucey2011" />

== הערות שוליים ==

קטגוריה:גבינות קשות
פרנק מוגישה

דוקטור פרנק מוגישה (באנגלית: Frank Mugisha; נולד ב-17 ביוני 1979) הוא עורך דין ופעיל זכויות להט"ב אוגנדי והמנכ"ל של הארגון Sexual Minorities Uganda , ארגון ללא מטרות רווח שפועל למען זכויות קהילת הלהט"ב באוגנדה. כהוקרה לעבודתו הציבורית, בשנת 2011 מוגישה קיבל את פרסי זכויות האדם, פרס קנדי ופרס רפטו, בשנת 2014 היה מועמד לפרס נובל לשלום ובשנת 2017 נכנס לרשימת "המנהיגים הגדולים בעולם" של מגזין פורצ'ן.

== חיים אישיים ==
מוגישה נולד בשנת 1979 בפרברי העיר קמפלה למשפחה קתולית הדוקה. בגיל 14, יצא מוגישה מהארון לראשונה בפני אחיו.<ref></ref> במהלך חייו ופעילותו הציבורית למען קהילת הלהט"ב באוגנדה (שבה להיות חלק מהקהילה היא עבירה פלילית) איבד את הקשר עם קרובי משפחה וחברים רבים, אך מנגד ביסס לעצמו תפקיד משמעותי בקהילה וצבר הערכה רבה וקשרים בתוכה.

בשנת 2011, פורסמו בעיתון אוגנדי מקומי שמותיהם, תמונותיהם וכתובותיהם של 100 חברי וחברות קהילת הלהט"ב במדינה אשר מואשמים ב"גיוס 100,000 ילדים אוגנדים להומוסקסואליות", תחת הכותרת "תלו אותם" (Hang Them). בין השמות, הופיעו גם מוגישה וחברו דייוויד קאטו, קאטו נרצח לאחר הפרסום. מאוחר יותר, תבע מוגישה את העיתון וניצח. כיום העיתון ממשיך לפרסם אך חל עליו איסור להציג שמות ופנים של אנשים.

בראיון שערך בשנת 2014 לעיתון הגרדיאן, טען מוגישה כי ההומופוביה והשנאה כלפי קהילת הלהט"ב מקורם אך ורק בהשפעות מערביות, בניגוד לכך בכירים אוגנדים טוענים כי הומוסקסואליות מקורה בהשפעות מערביות. הוא אמר "אני גיי. אני אוגנדי. אין בי שום דבר לא אפריקאי. אוגנדה היא איפה שנולדתי, גדלתי והמקום שאני קורא לו בית." מאז ילדותו חלה התדרדרות במעמדה החוקי של קהילת הלהט"ב, השיא הגיע בשנת 2014 שבה חוקק חוק אשר מגדיר הומוסקסואליות כלא חוקית ועונשה מאסר כבד. החוק לא שרד לזמן רב – חודשים ספורים לאחר שנחקק, בוטל החוק. בשנת 2023 חוקק מחדש חוק דומה האוסר הזדהות עם הקהילה והעונש – מאסר כבד.

== עבודה ציבורית ==
בשנת 2004, בעודו סטודנט באוניברסיטה, החל מוגישה את עבודתו למען זכויות קהילת הלהט"ב ומודעות למחלת האיידס.

באותה שנה, הקים את "Icebreaker Uganda", קבוצה שמטרתה תמיכה נפשית וכלכלית בחברי קהילת הלהט"ב במדינה. פעולותיו למען הקהילה הובילו לרדיפתו, ומוגישה נאלץ לברוח מאוגנדה לתקופה קצרה, אך בהמשך חזר להמשך עבודתו בתור עורך דין הנלחם למען קהילת הלהט"ב. בשנת 2007 תפקידו המרכזי בקהילת הלהט"ב האוגנדית, הוביל לבחירתו למנכ"ל ארגון SMUG. בשנת 2016, נעצר מוגישה בעקבות השתתפותו בחגיגות הגאווה, אירוע אשר גרר לחץ וביקורת בין לאומית רבה.

== הוקרה ==
כהוקרה לעבודתו למען קהילת הלהט"ב באוגנדה, זכה מוגישה בשנת 2011 בשני פרסים – פרס זכויות האדם על שמו של רוברט פ. קנדי ופרס זכויות האדם לזכרו של רפטו. בשנת 2013 מוגישה זכה בתואר דוקטור של כבוד מטעם אוניברסיטת "גנט" הבלגית. בשנת 2014 היה מועמד לפרס נובל לשלום ובשנת 2017 מגזין "פורצ׳ן" הכניס אותו לרשימת "המנהיגים הגדולים בעולם".

בשנת 2024, מוגישה נכלל ברשימת "טיים 100" על פועלו בהגנה על זכויות להט"בים אוגנדים ואנשים ברחבי העולם, למרות איומי מוות, הפחדות וצורות אחרות של רדיפה.<ref></ref>

== הערות שוליים ==

קטגוריה:עורכי דין
קטגוריה:פעילים למען זכויות להט"ב
קטגוריה:להט"בים אוגנדים
קטגוריה:אישים שהופיעו ברשימת טיים 100
קטגוריה:ילידי 1979
מוחמד אחמד עבדללה

מוחמד אחמד עבדאללה (ערבית: محمد أحمد عبد الله; נולד ב-1953) הוא רופא פורי, זוכה פרס זכויות האדם ע"ש רוברט קנדי. הוא היה המנהל הרפואי של "מרכז אמל" לטיפול ושיקום נפגעי עינויים. מטרת המרכז הייתה לטפל באנשים שחוו עינויים ולתעד את הפגיעה בזכויותיהם של אנשים אלו בעקבות אירועי רצח העם בחבל דארפור.<ref name=":0"></ref>

עבדאללה היה חבר במרכז למען השלום וקידום זכויות אדם הסודני עד לסגירתו. מטרת המרכז היא מניעת פגיעה בזכויות אדם וקידום שלום בחבל דארפור אשר נמצא בסודן. המרכז נסגר בשנת 2009 בגלל לחץ מהשלטונות הסודנים.<ref></ref>

== חיים אישיים ==
עבדאללה נולד בהרי מאררה אשר במרכז דארפור. בילדותו, כדי ללמוד בבית הספר, הוא נאלץ ללכת ברגל שלושה ימים, כשבגר לנער, למד בבית ספר אחר, אליו נדרש ללכת במשך חמישה ימים.<ref name=":0" /> עבדאללה למד רפואה באוניברסיטת אל פאשיר בדארפור, סודן. עבדאללה הוא הרופא הראשון בעולם שמגיע מהרי מאררה. לאחר סיום לימודיו הוא החל ללמד רפואה בדארפור ולטפל בנפגעי תקיפות מיניות ועינויים בבית החולים הלימודי של ניאלה.<ref name=":1"></ref>

בפרוץ רצח העם בחבל דארפור (תחילת שנות ה-2000) ממשלת סודן פצחה באיומים כלפיו בגלל שטיפולו בנפגעי עינויים ופגיעות מיניות, תוך תיעוד הפגיעה בזכויות אדם אשר נעשתה במהלך רצח עם זה. באותו זמן הוא עזר להקים את "מרכז אמל" לטיפול ושיקום נפגעי עינויים ושירת בתור המנהל הרפואי שלו עד סגירת המרכז על ידי השלטונות הסודנים.<ref name=":1" />

בשנת 2007 זכה בפרס על שם רוברט פ. קנדי לזכויות אדם. הפרס ניתן לאנשים ששומרים ששמים זכויות אדם מעל הכל, אפילו מעל עצמם. הפרס ניתן לו על פועלו לעזרה ולקידום זכויות אדם תוך קבלת איומים בעינויים מהשלטונות הסודנים.<ref></ref>

בשנת 2009, במהלך נסיעה לארצות הברית במסגרת אירוע של מרכז רוברט פ. קנדי, פירקו השלטונות הסודנים את "מרכז אמל" ואיימו על עבדאללה בעינויים ובקרקועו בסודן אם הוא יחזור לשם. כתוצאה מכך, הוא נשאר בארצות הברית. הוא ביקש עזרה מעמיתיו שימשיכו את עבודתו בסודן, ובאותו זמן החל לפתח עם עזרה מאוניברסיטת הרווארד טיפולים למען נשים ונערות שחוו אונס והתעללות מינית.<ref name=":1" />

כיום, עבדאללה ממשיך לפרסם מאמרים על זכויות אדם. הוא עובד בשיתוף פעולה עם חברת רדיו וטלוויזיה שווייצריים (SRF) וממשיך לקדם זכויות אדם בסודן ובעולם בכלליות. בין מאמריו נכללים "לקראת שלום וצדק בדארפור: מסגרת לאחריות", "עדויות רפואיות לעינויים והפרות אחרות של זכויות אדם בדארפור" ועוד.<ref name=":1" />

== קישורים חיצוניים ==
* מאמר של עבדאללה עם במכון הבינלאומי לחוק בקליפורניה על דרכים לפתור את רצח העם בחבל דארפור: [https://deliverypdf.ssrn.com/delivery.php?ID=906003110081094003081066077091091066060078093038088005118066122066007065095017123065018054125121048100034099098125100089083073047019027054010119025105098080014031070081000093098001125072069002102109122000110122067096089028106019074106067118102082001&EXT=pdf&INDEX=TRUE Toward Peace with Justice in Darfur: A Framework for Accountability]
* מאמר של עבדאללה עם ארגון הרפואה האמריקאי על הפרת זכויות אדם על אנשים לא דוברי ערבית בחבל דארפור: [https://pubmed.ncbi.nlm.nih.gov/22509136/ Medical evidence of human rights violations against non-Arabic-speaking civilians in Darfur: a cross-sectional study]

== הערות שוליים ==

קטגוריה:ילידי 1953
קטגוריה:זוכי פרס זכויות האדם ע״ש רוברט קנדי
דליס דה בורגון

פרוסת דליס דה בורגון
גבינת דליס דה בורגון (בצרפתית: Le Délice de Bourgogne) היא גבינה צרפתית מחלב פרה ממחוז בורגון בצרפת שהפכה מפורסמת ופופולרית. היא יוצרה לראשונה בשנת 1975 על ידי Jean Lincet ב-Fromagerie Lincet. זוהי גבינת שמנת משולשת בשלה רכה (גבינת שמנת משולשת היא לפחות 75% שומן מהחומר היבש ונוצרת על ידי הוספת שמנת לחלב). המרקם הקרמי נובע מהשמנת הנוספת שמתווספת בתהליך ייצור הגבינה.

== מאפיינים ==
המרקם שלה חלק וקרמי, בעוד הטעמים חריפים, חמוצים, מלוחים, חמאתיים ופטריים. הקליפה לבנה, רכה ודי חריפה. מומלץ להגיש את הגבינה בפני עצמה או לשלב אותה עם סיידרים ויין לבן.

=== תיאור ===
* קליפה פורחת לבנה
* מרקם הומוגני - מצבע שנהב עד לצבע צהוב חיוור
* ניחוחות של פטריות ליד הקליפה
* מרקם טעים, עדין - מתון ומעט חומצי

=== התאמה ===
* יינות לבנים (כלומר שמפניה, מירסו, שאבלי גראן קרו)
* יינות אדומים (כלומר Epineuil)

=== סוגים ===
* דליס דה בורגון 2 ק"ג (יישון = שבועיים)
* דליס דה בורגון 200 גרם (יישון = שבוע)

== קישורים חיצוניים ==

* [http://www.fromagerie-lincet.com פרומאג'רי לינסט]

קטגוריה:גבינות צרפתיות
ערפילית הסליל הכפול

ערפילית הסליל הכפול (באנגלית: Double Helix Nebula) היא ערפילית גז בכיוון קבוצת הכוכבים נושא הנחש, ליד מרכז הגלקסיה שלנו. משערים שהיא עוותה על ידי פיתול מגנטי לצורת שתי ספירלות מחוברות, המכונה סליל כפול, הדומה לצורה של מולקולת DNA.

ישנם כוכבים זוהרים באינפרא אדום הכלולים בערפילית שהם ענקים אדומים וכוכבים על-ענקיים אחרים. ישנם כוכבים אחרים נוספים המהווים חלק מהערפילית, אך הם לרוב עמומים מכדי שניתן יהיה לצפות בהם.<ref name="Spitzer"></ref>

הערפילית התגלתה על ידי טלסקופ החלל שפיצר. הקטע שנראה עד כה משוער באורך של 80 שנות אור, 300 שנות אור מהחור השחור העל-מאסיבי שמשערים שנמצא במרכז הגלקסיה ו-25,000 שנות אור מכדור הארץ.<ref name="ucla"></ref>

ערפילית זו נתפסת כעדות נסיבתית לכך שהשדות המגנטיים במרכז הגלקסיה חזקים ביותר, חזקים יותר מפי 1,000 מאלה של השמש. אם אכן כך, הם עשויים להיות מונעים על ידי דיסקית הגז המאסיבית המקיפה את החור השחור העל-מאסיבי הנזכר.

== הערות שוליים ==

קטגוריה:ערפיליות פליטה
קטגוריה:קבוצת הכוכבים נושא הנחש
אליס הוקינס

אליס הוקינס (Alice Hawkins; 1863 – 1946) הייתה סופרג'יסטית, פעילה למען זכויות הנשים בבריטניה ובפרט זכות ההצבעה לנשים. היא הייתה חברה באיגוד הנשים החברתי והפוליטי, ופעלה לקידום זכויותיהן של הנשים העובדות בבריטניה ובפרט של העובדות במפעל למגפיים ונעליים בלסטר, שבו עבדה בתור נערה.<ref name=":1"></ref>

== חיים פרטיים ==
אליס הוקינס נולדה בשנת 1863 בסטפורד בבריטניה להנרי והלן היליי. אביה היה סנדלר שכיר ובשנת 1876 עברה משפחתה ללסטר כדי לסחור בנעליים. כשהיא הייתה בת שלוש עשרה, הוקינס עזבה את בית הספר והתחילה לעבוד בחברה לייצור נעליים. במהלך עבודתה היא הבחינה שזכויותיה בתור עובדת מועטות מאלה של העובדים הגברים. הוקינס החליטה שתקדיש את חייה למען שוויון זכויות.<ref name=":0"></ref>

אליס החלה לפעול למען מטרתה ולהשתתף בכנסים שונים בנושא סוציולוגיה. באחד מכנסי הסוציולוגיה המוקדמים בהם השתתפה, פגשה הוקינס את אלפרד הוקינס, שאיתו התחתנה בשנת 1884. אלפרד הוקינס תמך בפומבי בכל פעילויותיה הפוליטיות של הוקינס, ואף השתתף בכמה מהן. נולדו להם ביחד שישה ילדים.<ref name=":1" /><ref name=":0" /> הוקינס נפטרה בשנת 1946 בגיל 83. היא המשיכה לפעול למען זכויות נשים ולהשתתף בקמפיינים עד מותה.<ref name=":2"></ref> לאחר מותה, בשנת 2018, הוקם פסל בדמותה בלסטר, כדי לשמור על זכרה ומורשתה.<ref name=":0" />

== פעולותיה למען זכויות נשים בבריטניה ==
ב-1894 הצטרפה הוקינס למפלגת הלייבור העצמאית, שם החלה את עבודתה הפוליטית. מפעל הנעליים שבו היא עבדה פיתח מדריך לשיתוף נשים בעבודה, ודרך מדריך זה הוקינס נחשפה לעבודות של סוציולוגים שונים, כמו טום מאן. בעקבות זה, היא החלה להתעניין בזכויות נשים. הוקינס עזבה את מפלגת הלייבור עקב יחסה השלילי לזכויות נשים ובמקום הצטרפה אל ליגת הנשים העובדות.<ref></ref>

בשנת 1907 הוקינס הייתה בין החברות הראשונות בסניף לסטר של איגוד הנשים החברתי והפוליטי. באותה שנה היא ארגנה צעדה מול הפרלמנט יחד עם עוד 28 נשים, צעדה שגרמה להכנסתה לכלא לראשונה. הנשים הוכנסו לכלא הולוואי, והחלו שביתת רעב שבזכותה השתחררו כעבור ימים ספורים.<ref name=":1" /><ref name=":2" />

ב-18 בנובמבר 1910 התרחש "יום שישי השחור" בו 300 נשים, ביניהן אליס הוקינס, יצאו למשלחת אל הפרלמנט הבריטי כדי למחות על החלטת ראש הממשלה להקפיא את הצעת החוק שתאפשר לכמעט מיליון נשים בריטיות להצביע. במקום התנהלו מהומות רבות, אשר בסופן נשים התלוננו כי הותקפו פיזית ומינית על ידי שוטרים שניסו לפזר את המחאה.<ref name=":1" />

גם הוקינס התלוננה על תקיפות כאלה, ואמרה בעדות למשרד הפנים: "אני, בעצמי, הותקפתי באופן חמור על ידי שוטר ונחבלתי קשות בזרועות ובגוף."<ref name=":1" />

בשנת 1913 איגוד הנשים החברתי והפוליטי גייס נשים עובדות רבות כדי לקיים משלחת אל דייוויד לויד ג'ורג'. הוקינס נאמה בפניו על התנאים הנוראיים והאי שוויוניים בהם עבדה במפעל הנעליים. היא ייצגה את עצמה ואת הנשים העובדות במפעל כאחד. משלחת זו לא גרמה לשינוי בהצעות החוק שעמדו על השולחן, דבר שהוביל לתסכול רב באיגוד.<ref name=":1" /> לאחר מאבקים רבים, בשנת 1918 עבר תיקון לחוק בבריטניה שקבע שנשים מועטות יכולות להצביע, אך הוקינס לא עמדה בתנאים לקבלת זכות הצבעה. היא הצביעה לראשונה רק עשור לאחר מכן, בשנת 1928, כשהייתה בת 65.<ref name=":1" />

במהלך עבודתה הפוליטית הוקינס נעצרה חמש פעמים על פעולות שונות.<ref name=":0" />

==קישורים חיצוניים==

== הערות שוליים ==

קטגוריה:סופרג'יסטיות בריטיות
קטגוריה:איגוד הנשים החברתי והפוליטי
קליפה פורחת

קולומייה]]
קליפה פורחת (באנגלית: Bloomy rind) היא קליפת גבינה רכה ונימוחה וצבעה לבן. בגבינות שבייצורן משתמשים ב-Penicillium camemberti נוטה לפתח קליפה פורחת (פניציליום קממברטי הוא סוג של פטרייה מסוג פניציליום. היא משמשת בייצור גבינות קממבר, ברי, לנגרה, קולומייה וקמבוזולה, שעליהן מושבות של פניציליום קממברטי שיוצרות קרום לבן וחצי קשה). ניתן לתאר גבינת קליפה פורחת כבעלת טעמים "עדינים ולקטיים" שעשויים להידמות לבצל או לפטריות.<ref name="Davies2010"></ref> הם מתוארים כ"מבשילים מבחוץ", ובדרך כלל יש להם מרקמים קרמיים.<ref name="hazard"></ref>

הברי כאמור הוא סוג של גבינה הנוטה לקליפה פורחת.<ref name="Thorpe"></ref>

== הערות שוליים ==

קטגוריה:גבינות
קטגוריה:גבינות עובש לבן
עלי אל-חאג'

עלי אל-חאג (בערבית: علي جمال الحاج, בתעתיק מדויק: עלי ג'מאל אלחאג; נולד ב-2 בפברואר 2001 בביירות בלבנון) הוא כדורגלן לבנוני המשחק בעמדת הקשר ההתקפי בקבוצת אל-עהד מליגת העל הלבנונית ובנבחרת לבנון.

== קריירת מועדונים ==
אל-חאג' גדל במחלקות הנוער של ASA וא-נג'מה. בשנת 2017 החל לשחק בקבוצה הבוגרת של א-נג'מה במסגרת ליגת העל הלבנונית, ובסך הכל ערך 11 הופעות ליגה במדי המועדון, בהן הבקיע שער אחד.

ב-13 ביוני 2020 חתם על חוזה לחמש שנים באל-עהד מליגת העל הלבנונית.

== קריירה בינן-אומית ==
ב-30 בדצמבר 2022 ערך אל-חאג' את הופעת הבכורה שלו בנבחרת לבנון, בהפסד 1-0 לנבחרת איחוד האמירויות הערביות במשחק ידידות. ב-25 ביוני 2023 הבקיע את שער הבכורה שלו בנבחרת, בניצחון 4-1 על נבחרת בהוטן במסגרת אליפות פדרציית הכדורגל של דרום אסיה.

נכלל בסגל נבחרת לבנון בטורניר גביע אסיה 2023.

== תארים ==
א-נג'מה
* גביע העלית הלבנוני (1): 2018/2019

;אל-עהד
* אליפות לבנון (2): 2021/2022, 2022/2023
* גביע הפדרציה הלבנוני (1): 2023/2024
* גביע העלית הלבנוני (1): 2022/2023

== קישורים חיצוניים ==

== הערות שוליים ==

קטגוריה:כדורגלנים לבנונים
קטגוריה:קשרי כדורגל לבנונים
קטגוריה:כדורגלני נבחרת לבנון
קטגוריה:כדורגלני גביע אסיה 2023
קטגוריה:ילידי 2001
Nannaria swiftae

Nannaria swiftae, הידוע גם בשמות Swift twisted-claw millipede<ref name="rs"></ref> או Taylor Swift's millipede,<ref name=Economist></ref> הוא מין של רב רגליים ממשפחת ה-Xystodesmidae. אזור מחייתו הוא הרי האפלצ'ים במדינת טנסי שבארצות הברית. בשנת 2022 התגלה ותואר לראשונה על ידי האנטומולוגים דרק הנן, ג'קסון מינס ופול מרק, שגילו למעלה מ-78 מינים מסוג Nannaria. שמו הוא מחווה לזמרת-יוצרת האמריקאית טיילור סוויפט.

== תיאור ==
כחלק מפרויקט רב-שנתי לגילוי מינים חדשים של רבי-רגליים ברחבי מזרח ארצות הברית נסעו מדענים, דוגמת דרק הנן מווירג'יניה טק, ל-17 מדינות אחרות וריצפו את ה-DNA שלהם ולתאר אותם באופן מדעי. למעלה מ-1,800 דגימות נאספו ונחקרו במשך חמש שנים. בסופו של דבר התגלו 17 מינים חדשים, הכוללים את Nannaria swiftae.<ref></ref>

== אטימולוגיה ==
מתן שמות למין נדרש לעמוד בהנחיות הנציבות הבין-לאומית למינוחים זואולוגיים (ICZN), המתירים שמות מחווה לאמנים וסלבריטאים. Nannaria swiftae נקרא על שמה של הזמרת-יוצרת האמריקאית טיילור סוויפט מתוך "הכרה בכישרונה ככותבת שירים וכמבצעת". הנן, ראש צוות המדענים, הצהיר כי המוזיקה של סוויפט עזרה לו לעבור את שיאי ושפלי תקופתו באוניברסיטה, והוסיף כי לקרוא למין חדש של רב-רגליים על שמה זו דרכו להודות לה. המין Nannaria swiftae נבחר כהוקרה למדינת הולדתה של סוויפט, טנסי, שבה הוא התגלה.<ref></ref><ref></ref><ref></ref><ref></ref>

== קישורים חיצוניים ==

== הערות שוליים ==

קטגוריה:בעלי חיים שתוארו ב-2022
קטגוריה:טיילור סוויפט
קטגוריה:ארצות הברית: פרוקי-רגליים
מבצע שרקרק

מבצע שרקרק היה מבצע לאיסוף מודיעין של סיירת מטכ"ל וחיל האוויר (טייסת 124) בעומק מצרים בלילה בין 4–5 במרץ 1964<ref></ref>. בכמה הזדמנויות מוזכר המבצע בהקשר לתרומתו הרבה לניצחון במלחמת ששת הימים<ref name=":0"></ref>.

== רקע ==
לאחר שישראל הופתעה בפברואר 1960 מכניסת כוחות מצריים (אירוע שנודע בשם כוננות רותם) הוחלט על רפורמה משמעותית בנוהלי ההתרעה באגף המודיעין. בין היתר הוחלט להפעיל את סיירת מטכ"ל בשילוב מסוקים לצורך איסוף מודיעין.

בלילה בין 10 - 11 באוגוסט 1963 בוצע מבצע חלוץ, שהיה הוכחת היתכנות לאפשרות להנחית כח של סיירת מטכ"ל וציוד ייעודי בעומק שטח מצרים.

== תכנון ==
מבצעי חלוץ ושרקרק (ומבצעים נוספים באותה מתכונת) תוכננו על ידי אברהם ארנן (מייסדה של סיירת מטכ"ל ומפקדה הראשון) אשר קיבל על כך את פרס ביטחון ישראל<ref></ref>

תכנון המבצעים החל בשנת 1960. צוות המשימה בפיקודו של שמיל בן צבי כלל את יחיאל אמסלם ז״ל וחיים שילוח. שלבי התכנון התמקדו בזיהוי תוואי קווי התקשורת העיליים והתת קרקעיים בסיני, ולימוד טכניקות ההתחברות לקווי תקשורת בהדרכת טכנאי התקשורת של דואר ישראל.

הציוד הייעודי בו השתמשו תוכנן על ידי היחידה הטכנולוגית של אגף המודיעין<ref name=":0" />..

== משתתפים ==
מפקד כח סיירת מטכ"ל במבצע היה סגן אהוד ברק (לימים מפקד סיירת מטכ"ל, ראש אמ"ן, הרמטכ"ל וראש הממשלה).

צוות המסוק (סיקורסקי S-58) במבצע היו רס"ן חיים נוה, מפקד הטייסת (קברניט), סרן רפאל סברון (נווט), רס"ל מרדכי ניסן (מכונאי מוטס) וסגן זאב מטס (מפעיל ציוד - תפקיד לא שגרתי).

כל המשתתפים במבצע, הן מטייסת 124 והן מסיירת מטכ"ל קיבלו את עיטור המופת<ref></ref>.

== המבצע ==
במבצע שרקרק (כמו במבצע חלוץ) הונחת כח של סיירת מטכ"ל עמוק בשטח המצרי. להבדיל ממבצע חלוץ, במבצע שרקרק הכח התקין והפעיל ציוד ייעודי לאיסוף מודיעין ולאחר מכן נאסף על ידי המסוק וחזר לשטח ישראל.

== מבצעים מוטסים עוקבים ==
בעקבות מבצעי חלוץ ושרקרק בוצעו המבצעים המוטסים הדומים הבאים:
* מבצע שלדג
* מבצע נקר
* מבצע כחל
* מבצע ירגזי

== הערות שוליים ==

קטגוריה:1964 בישראל
קטגוריה:פעולות סיירת מטכ"ל
שרקרק
קטגוריה:פשיטות צה"ל במצרים
Fearful Symmetry (ספר)

Fearful Symmetry: A Study of William Blake הוא ספר משנת 1947 מאת מבקר הספרות הקנדי נורת'רופ פריי שנושאו הוא יצירתו של המשורר והאמן החזותי האנגלי ויליאם בלייק. הספר הוכתר כאחת התרומות החשובות ביותר לחקר יצירתו של ויליאם בלייק ואחת הראשונות שהחלו בפרשנות של רבות מיצירותיו המעורפלות ביותר להבנה של בלייק. כפי שמודה פריי בעצמו, אין לפענח את יצירותיו של בלייק אלא לפרשן ולראותן במסגרת ההקשרים ההיסטוריים והחברתיים הספציפיים שלהן.<ref>Richard Dellamora (editor), Postmodern apocalypse: theory and cultural practice at the end, (University of Pennsylvania Press, 1995), , Page 122
</ref>

בהקדמתו למהדורת 1969, פריי כותב:<blockquote>

<ref></ref></blockquote>

== קבלה ==
מבקרת הספרות קמיל פאליה כותבת בספרה Sexual Personae, ש-Fearful Symmetry הוא "מחקר חלוצי", בכך שפריי "מקדם באופן אופטימי שחרור מיני באופן שנראה, מאוחר יותר, בעיניהם של בני הדור העייף פשטני ונאיבי".<ref></ref>

==קישורים חיצוניים==
* 

== הערות שוליים ==

קטגוריה:ויליאם בלייק
קטגוריה:ספרי 1947
קטגוריה:ביוגרפיות